Язовир
Язовирът, наричан и водохранилище, е изкуствен воден басейн, създаден чрез изграждане на язовирна стена, която прегражда вода от даден водоизточник. Язовирите се създават, за да осигурят питейна вода на населението, да подсигурят вода за поливане в селското стопанство например, да се използват за енергийни нужди и други.

В някои язовири се извършва зарибяване, както и стопански и любителски риболов.

Язовирът има широко приложение при регулирането на колебанията на речния отток според нуждите от вода за напояване, водоснабдяване, производство на електроенергия.

Малките речни бентови завирвания и водохранилища се наричат микроязовири, обемът вода в тях не позволява по-широкото им използване в стопанството и често подобни малки изкуствени езера се използват само за мелиорация на неголеми площи и за развъждане на риби.

Мъртъв обем 
Мъртъв обем е най-ниската част от обема на водохранилище, изравнителен басейн и други водоеми, предназначена да задържа тлакове и наноси, както и да осигурява вземане на определено количество вода. Този обем не се използва за целите, за които е построен водоемът, и се изпразва през основните изпускатели само при прегледи, поправки и други.

Критики 
Критиките към големи хидротехнически съоръжения:
 затлачване (събиращ се пясък в чашата на язовира),
 повишаването на подпочвените води,
 активизиране на свлачищата,
 спиране на миграцията на рибата (никаква (есетрова) риба не може да премине през стените),
 понижаване на кислорода във водата на реката,
 развитие на водорасли в застоялата вода на язовира,
 промяна на нивото на реката

Язовири в България 
Основна статия: Списък на язовирите в България

Някои от язовирите в България са:
 Батак
 Въча
 Бели Искър
 Белмекен
 Брягово
 Голям Беглик
 Доспат
 Душанци
 Жребчево
 Ивайловград
 Искър
 Йовковци
 Камчия
 Копринка
 Кърджали
 Малко Шарково
 Огняново
 Огоста
 Одринци
 Пасарел
 Пчелина
 Пясъчник
 Студена
 Студен Кладенец
 Съединение
 Тича
 Тополница
 Цонево
 Широка Поляна

Външни препратки 
 

!